Document ID: /roh_data/filtered/fineweb-2-filterrobots_roh.jsonl.gz/12000

Il credit d’impegn munta a brut 25 milliuns francs ed è previs per la fasa da candidatura il 2019. Dals 25 milliuns è 1 milliun previs per scleriments da vart da la regenza. Ils ulteriurs 24 milliuns duain surpigliar per mintgamai in terz la Confederaziun, Swiss Olympic e las regiuns ch'organiseschan ils gieus olimpics.
Sco che la cumissiun dal Cussegl grond scriva avess il chantun Grischun da pajar per la fasa da candidatura maximal 9 milliuns francs. Tenor la cumissiun fissan ils gieus olimpics d’enviern in motor per in svilup economic e social durabel dal chantun.
Il Cussegl grond vegn a tractar la fatschenta en sia sessiun da december.
RR novitads 10:00